Mandat for hovedarbeidsområde 3: Ny organisasjon vedtatt av styringsgruppa for fusjonsprosessen i møte 18. januar 2008 i sak SG 02-08
Bakgrunn
Styrene ved UiT og HiTø besluttet i møter 18. oktober 2007 å søke Kunnskapsdepartementet om fusjon med virkning fra 1.1.2009. Søknaden til departementet ble overlevert statsråden i møte 4.12.2007.


Styrene ved UiT og HiTø har opprettet en styringsgruppe som har den overordnede styringen av fusjonsprosessen fram til det tidspunkt hvor et organ, som er gitt myndighet til å fatte beslutninger på vegne av den nye institusjonen, er etablert.

Arbeidet skal gjennomføres i henhold til framdriftsplan vedtatt av universitetsstyret og høgskolestyret i møter 15.11.2007.

Organisering
Det oppnevnes en arbeidsgruppe med følgende sammensetning:
Professor Mette Svenning, UiT, leder
Insituttleder Alf Håkon Hoel, UiT
Professor Tove Bull, UiT
Fou-leder Pål Vegar Storeheier, HiTø, 
Studiedirektør Tore Nesheim, HiTø
Tjenestemannsrepresentant Toril Nustad, NTL, UiT
Tjenestemannsrepresentant Øyvin Ytreberg, FF, HiTø
Student Jonas Soo Holm, HiTø
Student Remi Iversen, UiT

Sekretær: Forskningsrådgiver Inger Solheim, UiT
Mål
Gruppa skal utrede og foreslå en eller flere modeller for organiseringen av det nye universitetet (fakulteter, institutter, sentre etc.) 
Den nye organisasjonsstrukturen skal ivareta de lovpålagte oppgaver og synliggjøre det nye universitetets faglige profil, fremme universitetets prioriterte satsninger og gi grunnlag for god intern og ekstern strategisk samhandling.
Bygger på
Arbeidet bygger på målene beskrevet i programerklæringen og overordnet strategi vedtatt av styringsgruppa. Med hensyn til organisasjonsmodell skal gruppa dra nytte av innspillene fra tenkegruppene. Det forutsettes videre at strategiprosessen legges opp på en slik måte at den belyser organisatoriske forhold, blant anna knytta til satsingsområder og den nye institusjonens faglige profil. Det legges videre til grunn at de overordna målene om internt mangfold og styrka kontakt med eksterne aktører ivaretas særskilt.
Prosess
Prosjektplan
Gruppa skal innen 31. januar 2008 legge fram en framdriftsplan for arbeidet.

Leveranse
Forlag til ulike modeller for ny organisasjon skal leveres fusjonssekretariatet innen 10. april 2008.
Høring
Forslagene vil deretter bli sendt ut på kort høring i begge institusjoner og fremmes for styringsgruppa til møtet 23. mai. 2008. Styringsgruppa skal gi en anbefaling til det organ som vil få myndighet til å fatte beslutning for den nye institusjonen.
Møter
Fusjonssekretariatet innkalles til møtene og møter med tale- og forslagsrett.







































